[:ro]Săptămâna culturală[:hu]A kultúra hete[:]
2025-01-15 - 2025-01-22 | Biblioteca Județeană Mureș, Str. G. Enescu, Nr.2, Târgu Mureș, Mureș, 540052, Romania
Aniversări culturale ale săptămânii:

15 ianuarie – Ziua Culturii Naționale – Ziua de naștere a poetului, prozatorului și jurnalistului Mihai Eminescu (15.01.1850 – 15.06.1889)
15 ianuarie – 175 de ani de la nașterea lui Mihai Eminescu (15 ianuarie 1850, Botoșani – 15 iunie 1889, București), poet, prozator și jurnalist român, considerat ca fiind cea mai cunoscută și influentă personalitate din literatura română;
17 ianuarie – 25 de ani de la moartea lui Ion Rațiu (6 iunie 1917, Turda, Cluj – 17 ianuarie 2000, Londra, Anglia), politician, avocat, diplomat, afacerist, jurnalist și scriitor român. Ion Rațiu a reprezentat una dintre cele mai marcante și importante figuri politice democratice din România postdecembristă și a fost unul dintre liderii Convenției Democrate Române, reprezentând Partidul Național Țărănesc Creștin Democrat;
17 ianuarie – 425 de ani de la nașterea lui Pedro Calderón de la Barca (17 ianuarie 1600, Madrid, Spania – 25 mai 1681, Madrid, Spania), important poet și dramaturg spaniol, reprezentant de seamă Renașterii europene;
18 ianuarie – 100 de ani de la nașterea lui Gilles Deleuze (18 ianuarie 1925, Paris, Franța – 4 noiembrie 1995, Paris, Franța), unul dintre cei mai importanți și influenți filosofi francezi, din a doua jumătate a secolului al XX-lea. Opera sa include studii de filosofie, politică, artă, cinematografie și literatură;

[:ro]ZICI - Ziua Internațională a Cititului Împreună - 2025[:]
2025-02-05
Ne întâlnim din nou la Bibliotecă pentru a experimenta cititul cu voce tare și, de această dată, impactul pe care muzica de orice fel îl are asupra textului rostit. Cei care ne vor ajuta să înțelegem mai bine importanța artelor frumoase cu sonoritate – LECTURA și MUZICA – sunt soliști și artiști apreciați de noi de fiecare dată când îi vedem pe scena Palatului Culturii – Filarmonica de Stat Târgu Mureș – sau pe scena Ansamblului Artistic Profesionist „Mureșul”. Inițiativei noastre se alătură și trupa mureșeană IarmaRock DP, Toboșarii din Asserculis și Asociația Milites Marisensis.

Atelierele de lectură (cu voce tare) cu muzicieni vor consta în întâlniri cu elevi – discuții și lectură de texte literare și versuri acompaniate de muzică. Acestea se vor desfășura în mai multe secții ale bibliotecii – Sala Documentară (et.3 – Sediul Central), Secția de Artă, Biblioteca Copiilor – și vor fi completate de alte ateliere pe care le vor desfășura bibliotecarele noastre în școli.

Împreună facem cititul să răsune! Cartea, Lectura și Biblioteca aduc împreună iubitorii de cultură, de cuvânt scris, de înțelepciune.
